
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 17
                                                             din 30 ianuarie 2020
                   privind folosința cu titlu gratuit a Sălii de Sport ,,Radu Voina” de către Club Sportiv

         Hara Sighişoara pentru desfășurarea Campionatului de Karate Wukf „Cupa Hara”, ediția a II-a, 
în data de 28 martie 2020, respectiv în perioada 13 – 14 iunie 2020

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 133/07.01.2020 şi la Consiliul Local Sighișoara cu nr. 1.244/16.01.2020, de referatul de aprobare, înregistrat cu nr. 135/07.01.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 35.194/13.12.2019, prin care Club Sportiv Hara Sighișoara solicită punerea la dispoziție, cu titlu gratuit, a Sălii de Sport ,,Radu Voina”, în data de 28 martie 2020, respectiv în perioada 13 – 14 iunie 2020, pentru organizarea Campionatului de Karate Wukf „Cupa Hara”, ediția a II-a;

Având în vedere oportunitatea și necesitatea sprijinirii organizării acestei etape competiționale, în scopul susținerii tinerilor sportivi, a promovării sportului, în general, și a sportului sighișorean, în special, precum și pentru susținerea activităților și proiectelor derulate și organizate de Club Sportiv Hara Sighișoara; 

Având în vedere realizările sportivilor Clubului Sportiv Hara Sighișoara, care au obținut locul I  pe echipe la Capionatul Național 2019, numeroase locuri I, II și III la nivel european, medalie de aur la Campionatele Balcanice din 2018, medalie de bronz la Cupa Campionilor Europeni 2018;       

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 69/2000, legea educaţiei fizice şi sportului, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 134/07.01.2020, prin care se propune aprobarea folosinței cu titlu gratuit a Sălii de Sport ,,Radu Voina” de către Club Sportiv Hara Sighişoara pentru desfășurarea Campionatului de Karate Wukf „Cupa Hara”, ediția a II-a, în data de 28 martie 2020, respectiv în perioada 13 – 14 iunie 2020;
Având în vedere avizele favorabile ale tuturor comisiilor pe domenii de specialitate;
În temeiul art. 129 (1), (2) lit. „c” și „d”, (6) lit. „a”, (7) lit. „a” și „f” și (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă folosința cu titlu gratuit a Sălii de Sport ,,Radu Voina” de către Club Sportiv Hara Sighişoara pentru desfășurarea Campionatului de Karate Wukf „Cupa Hara”, ediția a II-a, în data de 28 martie 2020, respectiv în perioada 13 – 14 iunie 2020. 
(2) Asigurarea curățeniei la Sala de Sport „Radu Voina” este responsabilitatea Club Sportiv Hara Sighişoara.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Administrarea Bazelor Sportive din cadrul Municipiului Sighişoara și Club Sportiv Hara Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 








PREŞEDINTE DE ŞEDINŢĂ,

  

      Șoneriu Mihai - Marcel        
                                         Contrasemnează pentru legalitate

                                                                                            SECRETARUL GENERAL al municipiului,


                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;
  1 ex. Biroul Administrarea Bazelor Sportive;

  1 ex. Club Sportiv Hara Sighişoara.
10 ex.

B.A. 

